Din cele 17 zile nelucrătoare de sărbătoare legală doar 10 pică în timpul săptămânii.
Deoarece 7 dintre cele 17 zile zile nelucrătoare de sărbătoare legală pică în weekend, salariaţii care au un program de lucru de luni până vineri se vor bucura de doar 10 zile libere.
Prima zi liberă care urmează, din acest an este ziua de 1 mai, când se sărbătoreşte Ziua Muncii şi care va pica în timpul săptămânii, într-o zi de miercuri.
În acest an, cei care lucrează la stat vor avea în plus; zilele de 2 mai, 16 august şi 27 decembrie 2024 libere, cu scopul de a crea punţi între zilele deja libere şi weekenduri.
Până la sfârşitul anului 2024, Românii mai au unsprezece zile libere legale.
Zilele libere rămase în anul 2024 sunt:
1 mai (miercuri - Ziua Muncii);
3 mai (vineri - Vinerea Mare);
5 mai – (duminică - Paştele);
6 mai (luni - a doua zi de Paşte);
1 iunie ( sâmbătă – Ziua Copilului);
23 iunie (duminică - Rusalii);
24 iunie (luni - a doua zi de Rusalii);
15 august (joi - Sfânta Maria);
30 noiembrie (sâmbătă – Sfântul Andrei);
1 decembrie (duminică - Ziua Naţională a României);
25 şi 26 decembrie (miercuri şi joi - prima şi a doua zi de Crăciun).
Angajatorii ai căror salariaţi lucrează în zile de sărbătoare legală, sunt obligaţi să le acorde acestora compensaţii.
Conform legislaţiei, angajaţii au dreptul la o compensare cu timp liber în următoarele 30 de zile. În caz că această compensare nu poate fi acordată, angajaţii au dreptul la un spor salarial de cel puţin 100% din salariul de bază.
Angajatorii care nu acordă salariaţilor timp liber în zilele nelucrătoare sau care nu-i recompensează pentru munca în respectivele zile riscă amenzi între 5.000 şi 10.000 de lei.
(sursa: Mediafax)